
	IL-KUMMISSJONI TAL-KOMUNITAJIET EWROPEJ


Brussell, 22.6.2009
KUMM(2009) 317 finali

2007/0195/COD
 
OPINJONI TAL-KUMMISSJONI

skont l-Artikolu 251(2), it-tielet subparagrafu, punt (c), tat-Trattat tal-KE, dwar l-emendi tal-Parlament Ewropew għall-Pożizzjoni Komuni tal-Kunsill rigward il-Proposta għal 

Regolament tal-Parlament Ewropew u tal-Kunsill dwar kundizzjonijiet għall-aċċess għan-networks għall-iskambju transkonfinali tal-elettriku u li jħassar ir-Regolament (KE) Nru 1228/2003

LI TEMENDA L-PROPOSTA TAL-KUMMISSJONI skont l-Artikolu 250(2) tat-Trattat tal-KE

OPINJONI TAL-KUMMISSJONI

skont l-Artikolu 251(2), it-tielet subparagrafu, punt (c), tat-Trattat tal-KE, dwar l-emendi tal-Parlament Ewropew għall-Pożizzjoni Komuni tal-Kunsill rigward il-Proposta għal 

Regolament tal-Parlament Ewropew u tal-Kunsill dwar kundizzjonijiet għall-aċċess għan-networks għall-iskambju transkonfinali tal-elettriku u li jħassar ir-Regolament (KE) Nru 1228/2003

1.
Sfond

Proċedura

	Il-proposta trażmessa lill-Parlament Ewropew u lill-Kunsill
(id-dokument COM(2007)528 - 2007/0195/COD) fid-data:


	19.09.2007

	L-opinjoni tal-Kumitat Ekonomiku u Soċjali Ewropew mogħtija fid-data:
	22.04.08



	L-opinjoni tal-Kumitat tar-Reġjuni mogħtija fid-data:
	10.04.08



	L-opinjoni tal-Parlament Ewropew (fl-ewwel qari) mogħtija fid-data:
	18.06.2008



	Il-pożizzjoni komuni adottata bl-unanimità fid-data:
	09.01.2009



	Pożizzjoni tal-Parlament Ewropew (it-tieni qari) 
	22.04.2009


2.
Għan tal-proposta tal-Kummissjoni

Din il-proposta tagħmel parti mit-tielet pakkett leġiżlattiv għal suq intern tal-gass u tal-elettriku fl-UE ("it-Tielet Pakkett"), li jinkludi żewġ Direttivi u tliet Regolamenti.

L-għan ewlieni tal-pakkett huwa li jiġi stabbilit qafas regolatorju li hu meħtieġ sabiex il-ftuħ tas-suq ikun effettiv bis-sħiħ u biex jinħoloq suq uniku tal-gass u tal-elettriku fl-UE fl-interess taċ-ċittadini u tal-industrija tal-Unjoni Ewropea. Dan għandu jgħin sabiex il-prezzijiet jinżammu baxxi kemm jista’ jkun u sabiex jogħlew l-istandards tas-servizzi u s-sigurtà tal-provvista.

Dan isir permezz tal-miżuri ewlenin li ġejjin:

sorveljanza regolatorja aktar effikaċi minn regolaturi nazzjonali indipendenti;

· stabbiliment ta' Aġenzija biex tiżgura kooperazzjoni effikaċi bejn ir-regolaturi nazzjonali u tieħu deċiżjonijiet dwar il-kwistjonijiet transkonfinali rilevanti kollha;

· kooperazzjoni obbligatorja bejn l-operaturi tan-netwerks għall-armonizzazzjoni tar-regoli kollha relatati mat-trasport tal-enerġija madwar l-Ewropa u sabiex l-ippjanar tal-investiment ikun ikkoordinat;

· separazzjoni effettiva tal-ġenerazzjoni u tat-trażmissjoni tal-enerġija sabiex b'hekk ikun evitat kwalunkwe konflitt ta' interessi, għall-promozzjoni għall-investiment fin-netwerk u għall-prevenzjoni ta’ kwalunkwe mġiba diskriminatorja;

· iktar trasparenza u funzjonament aħjar tas-suq tal-konsumatur;

· iktar solidarjetà u kooperazzjoni reġjonali bejn l-Istati Membri sabiex tkun żgurata sigurtà akbar tal-provvista.

3.
Kummenti tal-Kummissjoni

3.1
Ġenerali

Fis-Sessjoni Plenarja tiegħu tat-22 ta' April 2009, il-Parlament Ewropew adotta pakkett ta' kompromess li dwaru kien hemm qbil mal-Kunsill bil-ħsieb li jintlaħaq ftehim fit-tieni qari.

Dawn l-emendi jikkonċernaw essenzjalment:

· it-tisħiħ limitat tar-rwol tal-aġenzija fil-proċess li jsiru l-kodiċijiet u l-linji gwida u s-sorveljanza tax-xogħol tan-Netwerk Ewropew tal-Operaturi tat-Trażmissjoni tal-Elettriku (ENTSO-E),

· dispożizzjonijiet li jsaħħu r-rwol tal-aġenzija fil-proċess tal-istabbiliment ta' pjan ta' 10 snin għall-iżvilupp tan-netwerk, u

· ir-rwol tal-ENTSO-E fir-rigward tal-pajjiżi terzi.

Il-Kummissjoni taċċetta l-pakkett ta' kompromess peress li huwa f'konformità mal-għan globali u l-karatteristiċi ġenerali tal-proposta.

3.2
Proposta Emendata

Skont l-Artikolu 250(2) tat-Trattat tal-KE, il-Kummissjoni temenda l-Proposta tagħha kif stabbilit hawn fuq.

